aṣṭā́kṣarā gāyatrī́ gāyatrò 'gniryā́vānagniryā́vatyasya mā́trā tā́vataivaìnametadréto bhūtáṃ siñcati páñca kŕ̥tvaḥ sādayati páñcacitiko 'gniḥ páñca 'rtávaḥ saṃvatsaráḥ saṃvatsarò 'gniryā̀vānagniryā́vatyasya mā́trā tā́vataivaìnametadréto bhūtáṃ siñcatyaṣṭāvíṣṭakāḥ páñca kŕ̥tvaḥ sādayati tattrayodaśa tráyodaśa mā́sāḥ saṃvatsarastráyodaśāgnéścitipurīṣā́ṇi yā́vānagniryā́vatyasya mā́trā tā́vattádbhavati